Sæteren fratrådte sin stilling etter flere kompromitterende hendelser, og Kristensen ble konstituert som ny leder den 12. september 1907. Etaten ble samtidig omorganisert og fikk det navnet «Vassdragsvesenet». Kristensen fikk tittelen «Vassdragsdirektør», og hadde denne stillingen til 1. mai 1921 da etaten igjen ble omorganisert og skiftet navn til Norges vassdrags- og elektrisitetsvesen. Etter dette fikk han tittelen fossedirektør og ledet Fossedirektoratet.